b"\n_START_ARTICLE_\nOs Pinos\n_START_SECTION_\nHist\xc3\xb2ria\n_START_PARAGRAPH_\nEs va estrenar a l'Havana en 1907 i, com la Bandera de Gal\xc3\xadcia, \xc3\xa9s fruit de l'emigraci\xc3\xb3. Des de 1907 fins a 1923, l'himne gallec va ser cantat per regionalistes i agraristes en els seus actes i a poc a poc va anar sent acceptat. Quan es va prohibir l'\xc3\xbas durant la dictadura de Primo de Rivera, les societats gallegues d'Am\xc3\xa8rica van intensificar el seu inter\xc3\xa8s per la seva interpretaci\xc3\xb3 p\xc3\xbablica. Amb la Segona Rep\xc3\xbablica va adquirir reconeixement oficial._NEWLINE_Es va evitar durant el franquisme i fins i tot durant l'etapa d'aperturisme nom\xc3\xa9s es cantava, com a m\xc3\xa0xim, en actes culturals i com una can\xc3\xa7\xc3\xb3 m\xc3\xa9s dintre del folklore gallec. Des de 1960 comen\xc3\xa7a a interpretar-se de manera m\xc3\xa9s expl\xc3\xadcita, encara que dissimulant els seus aspectes ideol\xc3\xb2gics. En concret, es cantava nom\xc3\xa9s la primera part._NEWLINE_En 1975, mentre tenien lloc uns actes folkl\xc3\xb2rics en la festa de l'Ap\xc3\xb2stol, la gent va comen\xc3\xa7ar a aixecar-se per a cantar-lo. A l'any seg\xc3\xbcent es va instaurar aquest costum de manera definitiva en la Praza da Quintana, ratificat tamb\xc3\xa9 per les autoritats assistents. Els centralistas l'assumirien, finalment, en la campanya electoral de 1977._NEWLINE_La primera gravaci\xc3\xb3 de la qual es t\xc3\xa9 const\xc3\xa0ncia la va realitzar el Coro Cantigas e Aturuxos de Lugo el 19 de novembre de 1918."